කෝකාලික හාමුදුරුවෝ අවීචි නිරයේ පදුම නම් වාර සංඛ්‍යාවක් මහා නිරයේ ඉපදී ඉපදී දුක් විඳිනවා.. 2023-06-04
Channel: Ranmal Lasantha
Date: 04/06/2023

Ven Matara Mahinda Thero - Neth FM Dharma Dakshina 2023-06-04
පූජ්‍යපාද මාතර මහින්ද ස්වාමීන්ද්‍රයන් වහන්සේ නෙත් FM ධර්ම දක්ෂිණා 2023-06-04
...... ((( අන්තර්ජාල දෝෂයක් නිසා  දළ  වශයෙන් විනාඩි 40 න් පසුව තප්පර කිහිපයක් පටිගත නොවී ඇතිබව කරුණාවෙන් සළකන්න. මෙය ධර්මය විකෘති කිරීමක්වත් හිතාමතා කරන ලද කොටස් කප්පාදුවක් නොවන බව කාරුණිකව සළකන්න. සිදුවූ දෝෂයට කණගාටුව.))).... 
වටිනා ධර්ම කාරණාවක් ඇසුරෙන් 
වයසක සිටුතුමෙක් තමන්ගේ දරු දෙපළට කතා කරලා තමන්ගේ ධනය සම සමව බෙදල.. 
මේ ස්වාමියාගේ සහෝදරියගේ ධනය ගැන ආසාවක් හිතිලා ඒ ධනය ලබාගන්න එක එක උපක්‍රම යෙදුවා. 
තණ්හාව නිසා අපි ගොඩක් දේවල් රැස් කරන්න ගත්තම සංසාරයේ අපි නොහිතන විදියට බොහොම දුක්ඛිත තත්වයට පත් වෙනවා.
පැවිදි වුණත් කෙනෙකුට තණ්හාව එන්න පුළුවන්. 
කෝකාලික හාමුදුරුවෝ අවීචි නිරයේ පදුම නම් වාර සංඛ්‍යාවක් මහා නිරයේ ඉපදී ඉපදී දුක් විඳිනවා. එකයි බිංදු 112ක්. 
අපි හරියට තිසරණය පැත්තේ හිට ගත්තම අපිට කොයි තරම් රැකවරණයක් ලැබෙනවද කියන කාරණාව තීරණය වෙන්නේ
ප්‍රඥාවන්ත සත්පුරුෂයන් කවදාවත් පවු වලට අනුග්‍රහ කරන්නේ නැහැ.
මාගන්ධිය අදත් අවීචියේ. භාග්‍යවතුන් වහන්සේ ඒ බව දැන දැන මාගන්ධියට උපකාර නොකරේ කුමන කරුණක් නිසාද ? 
අපි අසරණයි කියල අපේ ලඟට එන හැම කෙනෙක්ටම අපි උදව් කරන්නේ නැහැ නේ. අන්න ඒ වගේ තමයි අපිට දෙවිවරු උදව් කරන්නේ. 
දෙවිවරු කියන්නේ මේ අද කාලයේ අපි මේ දේවාල වල ඉන්න දෙවියන් නෙමෙයි. සම්‍යක් දෘෂ්ටික දෙවිවරුන් කියන්නේ මහා විශාල බලයක් තිබෙන්නේ.. 
මහා සුර්යයාලෝකයක් පායලා තිබෙද්දී කණාමැදිරි එළියෙන් ආලෝකය හොයනවා වගේ වැඩක් අපි බොහෝ දෙයක් කරන්නේ 
පන්සල් වලට මේ දේවාල සංකල්පය ඇවිත් තිබුණට බුදු දහමේ එහෙම දෙයක් නැහැ. 
මිත්‍යා දෘෂ්ටියක් පස්සේ අපි දුවනකොට සම්‍යක් දෘෂ්ටික දෙවියන් හැරිලා වත් බලන්නේ නැහැ
හරියට තිසරණ සරණ යන්න. තමන්ගේ හිස කඳින් වෙන් කරත් තමන් බුදුරජාණන් වහන්සේගේ සරණින් පිට යන්නේ නැහැ. 
හරියට බුදුන් සරණ යන්නේ හරියට බුදුරජාණන් වහන්සේ වදාළ දේ වදාළ මාර්ගය නිවැරදිව ගමන් කරන කෙනා. 
භාග්‍යවතුන් වහන්සේ පිළිබඳ  සැක කරන්න එපා. 
අද සමහරු බුදුරජාණන් වහන්සේ ගේ දෙතිස් මහා පුරුෂ ලක්ෂණ පවා සැක සහිතයි කියල තර්ක කරනවා. එහෙම කරන්නේ  මොකද ? 
චූල සුභද්‍රාවගේ කතාව.. 
චූල සුභද්‍රාවගේ ස්වාමියාගේ ගෙදරට අචේලකයන් ආවම චූල සුභද්‍රාව එලියට ආවේ නැහැ. මේ අචේලකයන් කියන්නේ නිර්වස්ත්‍රව සිටින පිරිසක්. 
චූල සුභද්‍රාව තමන් සරණ ගිය බුදුරජාණන් වහන්සේ ඇතුළු සංඝ රතනය ගැන ගුණ කිව්වම උග්ග සිටුතුමා කිව්වා බුදුරජාණන් වහන්සේ ඇතුළු සංඝ රතනයට ආරාධනා කරන්න කිව්වා.. 
චූල සුභද්‍රාව යොදුන් 120ක් දුර ඉන්න බවත් ඇය දානයට ආරාධනා කරන්නේ කොහොමද කියල බුදුරජාණන් වහන්සේගෙන් විමසු විට, දුර ඉන්න සත්පුරුෂයා හරියට හිමාල පර්වතය වගේ දර්ශනය වෙන බව අනේපිඬු සිටුතුමාට බුදුරජාණන් වහන්සේ වදාළ සේක..
බුදුරජාණන් වහන්සේ සිටින තැනට අපි කොහොමද යන්න ඕන 
මිත්‍යා දෘෂ්ටියට අඩියක් තියාගෙන ඉන්න කෙනාට බුදුරජාණන් වහන්සේගේ රැකවරණය කවදාවත් ලැබෙන්නේ නැහැ
 මොකද්ද මේ චතුරංග සමන්නාගත අඳුර කියන්නේ 
උදේ හවස මෝර පිරිත දේශණා කරන්න. එයින් ලැබෙන ආරක්ෂාව කියල...